da en da nl ca da da de es da da da da da da da da da da da da da da en da da da da zh da da de da da da da da nb da da da da da da da nl da en da da es nl da
Nye super-skannere på Rigshospitalet hjælper børn med kræft | Region Hovedstaden
26.10.2021 13:08:20 CEST | Region Hovedstaden
Med indvielsen af to nye skannere får flere patienter nu lynhurtige skanninger med lav stråledosis. Det teknologiske tigerspring kommer til at reformere tilgangen til diagnostik under behandling.
Det er blandt andre børn med kræft, som kan se frem til meget hurtigere og mere skånsomme undersøgelser, når de fremover skal skannes på Rigshospitalet. Indvielsen af to nye super-skannere på Rigshospitalet kommer til at sætte nye standarder for, hvordan skanninger kan bruges diagnostisk til at hjælpe patienterne bedst muligt igennem et behandlingsforløb.
- Jeg er meget glad for, at vi har fået en stor opgradering på skannerområdet. Med denne nye teknologi kan Rigshospitalet tilbyde bestemte patienter at skanne hele kroppen på 1-2 min, hvor det normalt tager 15-30 min. Samtidig giver helkropsskanneren markant bedre billeder og reducerer den samlede stråledosis for patienterne til kun 10 % af, hvad man plejer at bruge. Jeg mener ikke, at det er for store ord at kalde det en super-skanner, siger Per Christiansen.
Skanneren kan bruges til undersøgelser af en række forskellige sygdomme, herunder gigtsygdom og betændelsestilstande. Men i første omgang er det hensigten, at den primært skal anvendes til undersøgelser af kræftsygdomme.
Afdeling for Klinisk Fysiologi og Nuklearmedicin har ansvaret for driften af skannerne, og det nye udstyr er siden midten af september blevet testet med forskellige patientgrupper. Det fortæller den ledende overlæge på afdelingen, professor og dr.med. Liselotte Højgaard.
- Vi kan allerede se nu, at vi kan foretage fantastiske undersøgelser med højere billedkvalitet, så det er hurtigere og nemmere at stille korrekte diagnoser. Tidligere har vi været tilbageholdende med at skanne fx børn og unge ret mange gange i et behandlingsforløb, fordi de forhåbentligt skal leve et langt liv efterfølgende og ikke kan tåle for meget stråling. Men nu kan vi begynde at integrere kontrolskanninger meget mere i behandlingsforløbet, hvilket kommer til at gavne patienterne, siger Liselotte Højgaard.
Forskningsmæssigt åbner teknologien for at udforske fysiologien på en hel ny måde. For første gang bliver det nu muligt at undersøge alle organers blodforsyning samtidigt og måle på dynamikken mellem de forskellige organer under sygdom, forklarer Liselotte Højgaard.
- Vi står overfor et kæmpestort forskningsområde. Man kan få kvantitativt fysiologiske mål på alle organsystemer samtidigt, og med stor sandsynlighed kommer denne forskning over tid til at ændre vores diagnostik og behandling, siger Liselotte Højgaard.
Hun påpeger, at professor og dr.med. Malene Fischer netop er vendt tilbage til Rigshospitalet efter flere år ved King’s College London. En stor del af hendes forskning kommer til at centrere sig om den nye skanner.
For mere information: Rigshopitalets forskningskommunikation, Jonas Gamrath Rasmussen, 6124 7399
Information om Region Hovedstaden
38 66 50 00http://www.regionh.dk/
Følg pressemeddelelser fra Region Hovedstaden
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Region Hovedstaden
Region Hovedstadens skilte og patientinformation vinder årets Sprogpris4.10.2022 09:30:00 CEST | Pressemeddelelse
Regionens arbejde med at oversætter lægefaglige termer til hverdagsdansk og kommunikere på et letforståeligt sprog belønnes med Sprogprisen 2022.
Vaccination tæt på borgerne: Bliv vaccineret ved lægen, på apoteket eller i et vaccinationscenter27.9.2022 16:00:28 CEST | Pressemeddelelse
Plejehjemsbeboere og personer på 85 år og derover får i disse dage deres vaccination mod covid-19. Fra d. 1. oktober kan borgere blive vaccineret mod covid-19, influenza og pneumokok i vaccinationscentre, på apoteket og ved mange praktiserende læger i Region Hovedstaden.
Hospitalsdirektør Per Christiansen stopper til nytår27.9.2022 14:00:00 CEST | Pressemeddelelse
Regionsdirektør Jens Gordon Clausen takker for Per Christiansens dedikerede arbejde for Rigshospitalet og sundhedsvæsenet gennem en livslang karriere
Region Hovedstaden afsætter 36 millioner til psykiatrien26.9.2022 12:14:13 CEST | Pressemeddelelse
I budgetaftalen for 2023 afsætter Region Hovedstaden 36 mio. kr. til at styrke psykiatrien. Det er især børn- og ungdomspsykiatrien, der bliver boostet med den nye aftale.
Tryk på bæredygtigt byggeri i Region Hovedstaden22.9.2022 09:57:09 CEST | Pressemeddelelse
​Styrket indsats for bæredygtigt byggeri i Region Hovedstaden skal sikre en af landets største byg- og driftsherrer en førende rolle i den grønne omstilling.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022